വിജയ് ബഹുഗുണ

ഉത്തരാഖണ്ഡിന്റെ ആറാമത്തെ മുഖ്യമന്ത്രിയായി സേവനമനുഷ്ഠിച്ച ഒരു ഇന്ത്യൻ രാഷ്ട്രീയക്കാരനാണ് വിജയ് ബഹുഗുണ (28 ഫിബ്രവരി 1947). മുമ്പ് തെഹ്രി- ഗർവാളിൽ നിന്ന് ജയിച്ച കോൺഗ്രസ് എം.പിയായിരുന്നു. സ്വാതന്ത്ര്യ സമര സേനാനിയും രാഷ്ട്രീയക്കാരനും മുൻ ഉത്തർപ്രദേശ് മുൻ മുഖ്യമന്ത്രി ഹേംവതി നന്ദൻ ബഹുഗുണയുടെ മൂത്ത മകനായ അദ്ദേഹം ഹൈക്കോടതി ജഡ്ജിയും അഭിഭാഷകനും ആയിരുന്നു. രാജിവച്ച യു.പി കോൺഗ്രസ് അധ്യക്ഷ റീത്ത ബഹുഗുണ ജോഷിയുടെ സഹോദരനുമാണ്. അലഹബാദ്, ബോംബെ ഹൈക്കോടതികളിൽ ജഡ്ജിയായും സംസ്ഥാന പ്ലാനിങ്ങ് കമ്മീഷൻ വൈസ് ചെയർമാനായും പ്രവർത്തിച്ചിട്ടുണ്ട്. ഇന്ത്യയിലെ 14, 15 ലോക്‌സഭകളിൽ അംഗമായിരുന്നു വിജയ് ബഹുഗുണ. ഉത്തരാഖണ്ഡിലെ തെഹ്രി ഗർവാൾ മണ്ഡലത്തെ പ്രതിനിധീകരിച്ച അദ്ദേഹം നിലവിൽ ഭാരതീയ ജനതാ പാർട്ടി അംഗമാണ്.Tehri Garhwal CNN IBN.

2012 മാർച്ച് 13 ന് ബഹുഗുണ ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്തു. 2014 ജനുവരി 31 ന് ബഹുഗുണ തന്റെ മുഖ്യമന്ത്രി സ്ഥാന രാജിവച്ചു. അദ്ദേഹത്തിന്റെ ഇളയ മകൻ സൗരഭ് ബഹുഗുണ പാരമ്പര്യം മുന്നോട്ട് കൊണ്ടുപോകുകയും ഉത്തരാഖണ്ഡ് നിയമസഭയിലെ സിതാർഗഞ്ചിൽ (ഉധം സിംഗ് നഗർ) നിന്ന് വിജയിക്കുകയും ചെയ്തു. ബിജെപിയിൽ അംഗമായ സൗരഭ് ബഹുഗുണ 50597 വോട്ടുകൾക്കാണ് വിജയിച്ചത്.

വഹിച്ച പദവികൾ
 #  From  To  Position 01  2002  2007  വൈസ് ചെയർമാൻ, പ്ലാനിംഗ്കമ്മീഷൻ,ഉത്തർഖണ്ഡ് 02  Feb-2007  2009  14 മത് ലോക്സഭയിലേക്ക് ഇടക്കാല തെരഞ്ഞെടുപ്പിലൂടെ വിജയിച്ചു  03  05-Aug-2007  -  പ്രതിരോധം, സ്റ്റാൻഡിംഗ് കമ്മിറ്റി, അംഗം 04  01-May-2008  -  പബ്ലിക്ക് അക്കൗണ്ട്സ് കമ്മിറ്റി, അംഗം 05  2009  -  15 ാം ലോക്സഭയിലേക്ക് തെരഞ്ഞെടുക്കപ്പെട്ടു 06  31-Aug-2009  -  അംഗം, ആരോഗ്യ - കുടുംബക്ഷേമം 07  07-Oct-2009  -  അംഗം,  എത്തിക്സ് കമ്മിറ്റി 09  07-Oct-2009  -  അംഗം, കൺസൾട്ടേറ്റീവ് കമ്മിറ്റി , ഊർജ്ജ വകുപ്പ്
അവലംബം

വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1947-ൽ ജനിച്ചവർ
വർഗ്ഗം:ഉത്തരാഖണ്ഡ് മുഖ്യമന്ത്രിമാർ
വർഗ്ഗം:ഉത്തരാഖണ്ഡിൽ നിന്നുള്ള ലോകസഭാംഗങ്ങൾ
വർഗ്ഗം:മുംബൈ ഹൈക്കോടതി
വർഗ്ഗം:ഇന്ത്യയിലെ ഹൈക്കോടതി ജഡ്ജിമാർ